Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
1. punkt. Kui ma räägin igapäevaelu nautimisest,
siis rõhk on sõnal "igapäeva".
Mitte vaid palgapäeval, puhkuse ajal, siis, kui uue kleidi ostad,
või peole minnes.
Jutt käib igast päevast - tavalisest argipäevast,
mis võib olla ükskõik, mis päev esmaspäevast reedeni,
mil istud ummikus, pesed nõusid,
niidad muru, mis muudkui kasvab, nii et pead jälle niitma.
Pesed nõud, paned kappi,
lapsed võtavad need välja, teevad mustaks,
sa pesed jälle ja paned kappi ära.
Kui paljud teavad, millest ma räägin?
Kui paljud lihtsalt tüdivad sellest kõigest vahel ära?
Muudkui tee, tee ja tee!
Üks on kindel - sa pead neid asju tegema nagunii,
seega mis mõtet on...
Püüan olla hästi mõistlik täna,
kuna usun, et Piibel on üsna mõistlik raamat.
Mis mõtet on teha midagi hambad ristis
ja olla õnnetu selle juures,
kui need on need igapäevased asjad,
mida pead nagunii elu lõpuni tegema?
"Aga ma ei saa sinna midagi parata, et nii tunnen!"
Kuid sa saad parata selles osas, kuidas mõtled, räägid
ja kuidas millessegi suhtud.
Ja sellest me täna räägimegi!
Meie mõtetest, rääkimisviisist, suhtumistest
ja sellest, mis me sees toimub.
Toon ühe hea näite, mida paljud ka oma elus rakendavad.
Minu assistent ja tema abikaasa reisivad meiega alati kaasa,
kui me neid konverentse korraldame.
Ta on kuulnud mu õpetusi 35 aastat
ja ta suhtumine on:
"Mida iganes sa ka ütled, seda ma teen!"
Oh oleks ometi kõik sellised!
Kuid ta on peale iga sõnumi kuulmist
väga agar kõike kuuldut ellu rakendama.
Ära ole inimene, kes vaid käib ja kuulab mõnda sõnumit,
kuid koju minnes ei tee sellega mitte kui midagi.
Sest kui nii teed, raiskad vaid oma aega.
Sest mitte kuuljad pole need,
kes saavad nautida head elu, mis Jumalal neile varuks on,
vaid hoopis tegutsejad.
Kui me kuuleme, aga ei tee, siis Piibli sõnul me petame iseennast
arutledes asjade üle, mis ei vasta tõele.
Kui oled nõus sellega, mida ütlen, aga ei rakenda seda koju minnes ellu,
oled lihtsalt raisanud oma aega selle konverentsil käiguga.
Täiega raisanud oma aega.
Ehk siis, pead juurutama endas harjumuse neid asju rakendada.
Kuid mu assistent ärkas täna mõttega:
"Mis on see, mis mulle hommikute juures ei meeldi?"
Ja ta vastas: "Meigi tegemine."
On tõesti teatud asju, mis meile loomupäraselt ei meeldi.
Kuid otsustades järgida mu eilset õpetust,
otsustas ta muuta meikimise millekski lõbusaks.
Siis aga mõtles: "Ega nüüd kõik ei pea ka lõbus olema!
Pean lihtsalt õppima,
kuidas nautida igapäevaseid, tavalisi asju."
Nii et ta lihtsalt kohandas oma suhtumist.
"Ma ei tee seda asja negatiivse suhtumisega,
vaid otsustan nautida seda."
Ja see on kõik, mida tegema pead -
lihtsalt kohandama oma suhtumist, kuhu iganes lähed.
Ma olen üsnagi osav suhtumiste kohandaja.
Kui ka miski muu ei aita, kanna oma podcast'i endaga kaasas
ja lase mul kõnelda sulle päev läbi.
Sul saab raudselt olema parem suhtumine. Usu mind!
Mu suhtumine oli ikka täiega halb, kui Jumal mul kratist kinni sai.
Kuid samas on see nii mõnus tunne kontrollida oma suhtumisi
ja mitte lasta neil kontrollida mind.
Sinu suhtumine kuulub sulle
ja kui keeldud negatiivsest suhtumisest,
siis ei saa ka keegi sundida sind omama negatiivset suhtumist.
Oli üks mees, kelle nime ma ei mäleta,
kes veetis pikki aastaid Hitleri poolt rajatud koonduslaagrites.
Ta ütles: "Need vanglad võivad röövida minult kõik,
aga mitte mu suhtumist,
mistõttu ma keeldun halvast suhtumisest."
Kas pole võimas?
Sul on võimalus keelduda halvast suhtumisest
ja see muudab täiega su elu!
Üks asi, millest ma vaimustuses pole, on ootamine.
Mulle ei meeldi see väga.
Ma olen tegutseja,
mistõttu mulle meeldib, kui mu päev on planeeritud
ja ma saan liikuda ühe asja juurest teise juurde.
Ma ei taha kuhugi hilineda,
aga ma ei taha sinna ka liiga vara jõuda.
Mis tähendab, et kõik peab olema täiuslik,
kuid mis seda siiski ei ole.
Nii et ma olen õppinud nautima ootamist.
See on lausa kui mäng, mida Saatanaga mängin, öeldes:
"Ma võidan su!
Sa ei saa ajada mind närvi.
Istun siin ja naudin kogu mängu, omades head suhtumist."
Seega saame ka õppida,
kuidas nautida oma tavalist igapäeva elu.
Kuidas oleks, kui sa terve kuu aega
ei vinguks ega viriseks ühegi asja pärast, mida teed;
ei omaks ühtki halba mõtet, sõna ega suhtumist selle osas, mida teed.
Mis sa arvad, kui palju see parendaks su elu?
See on sinu teha!
"Ma ei saa sinna midagi parata, kuidas mõtlen!"
Saad ikka küll!
Osadele teist pole seda ehk kunagi öeldud,
et saate,
aga seetõttu oletegi täna siin.
Me arvame, et ei saa kontrollida oma tundeid.
Ma ka igakord ei saa,
kuid ma ei pea käituma vastavalt oma tunnetele.
See on see, mida õppima peame.
Meil kõigil on vaba tahe.
Me ei kuule sellest piisavalt tihti,
mistõttu olen otsustanud, et peame kuulma sellest rohkem.
Jumal lõi meid vaba tahtega!
Me pole mingid robotid,
kes lihtsalt teevad kõike, mida tegema peab.
Isegi, et me sõltume Jumala abist, on meil siiski oma osa täita
ja oma otsused langetada.
"Ma olen pannud su ette elu ja surma.
Vali elu, et sina ja su järglased võiksite elada."
Joosua ütles, et teised tehku, mida nemad tahavad,
aga tema ja ta pere teenivad Issandat. (Joosua 24:15)
Seega pead kuulutama oma tunnetele:
"Teie tundke, kuidas iganes, aga mina teen hoopis nii."
"Päriselt ka või?"
Kui paljud on nõus,
et me elame liiga palju oma tunnetest lähtuvalt?
Tunded on väga heitlikud.
Sa koged teatud tundeid, mida ei taha
ja kui tahad midagi tunda, siis neid pole seal.
Tunned, et tahad end koguduse talgupäevale kirja panna,
aga kui talgupäev on käes, ei taha sa kuhugi minna.
Tunded ei ole tingimata head või halvad
ja sa võid kogeda nii ühtesid kui teisi,
kuid me ei tohi lasta neil valitseda enda üle ja juhtida meid.
Mu enda elus on mitmeid päevi,
kus kui ma oma tundeid järgiks, ei läheks ma kuhugi.
Laseksin mõnel oma tiimikaaslasel jutlustada,
öeldes: "Mine sina, sest ma ei tunne end täna hästi."
Kuid ma ei tee seda, ilmudes alati kohale.
Ma ilmun alati kohale.
Mu saated on iga päev eetris.
Sa ei pea mõtlema, kas ma mõni päev olen või mitte.
Me kõik peame olema sellised.
Seega, täna räägime sellest,
kuidas su mõtted, sõnad ja suhtumised
mõjutavad su elu nautimist.
Olen siin, et öelda sulle, et võid puhuda oma rõõmu lõkkele!
Teine asi, mida tahan, et mõistaksid,
on see, et ainus viis, kuidas seda teha,
on õppida tegema kõike koos Jumalaga ja Jumalale.
Kõik, mida me teeme - me teeme seda Jumala heaks.
Nii et isegi, kui meigid end, teed seda suhtumisega:
"Ma meigin end, et näha Sinu jaoks hea välja, Jumal."
Uskuge mind,
võite olla tänulikud, et end täna hommikul meikisin!
Ja et oma juuksed ära kammisin.
Võite olla rõõmsad, et sellele täna palju aega kulutasin,
sest see poleks näinud üldse kena välja,
kui ma poleks seda teinud.
Te võite mõelda, mida tahate, kuid ma isiklikult arvan,
et kuhu iganes me kristlastena ka ei läheks,
me peaks esindama end parimal võimalikul moel,
kuna me kuulume Jumalale.
Aamen?
Seega kõik, mida me teeme,
me võime seda teha koos Jumalaga ja Jumalale.
Nagu eelminegi kord öeldud:
isegi kodu koristamine, muru niitmine, auto pesemine jne.
on kõik kui Jumala teenimine.
See on viis öelda Talle:
"Olen tänulik kõige eest, mille oled mulle andnud
ja ma tahan kanda hoolt selle eest!"
Tead sa, et millegi omamisega käib kaasas ka selle eest hoolitsemine
Millegi omamisega käib kaasas ka selle eest hoolitsemine
Ärge olge laisad!
Siinkohal mõned kirjakohad Koloslaste kirjast,
mis annavad selle mõtte väga hästi edasi.
Koloslastele 3:17
"Ja kõik, mida te iial teete sõnaga või teoga,
seda tehke Issanda Jeesuse nimel, tema läbi Jumalat Isa tänades!"
Kõik.
Me ei käi vaid kirikus Jumala pärast, vaid me teeme kõike Tema pärast.
Sest muidu pole ka mõtet laulda: "Jeesus, oled mu elu keskpunkt!"
Peame lõpetama nende laulude laulmise,
kui me ei rakenda nende sisu oma ellu.
Aamen?
Koloslastele 3:23
"Mida te iial teete,
seda tehke kogu hingest,
nõnda nagu Issandale ja mitte nagu inimestele."
Peate tõdema, et räägin õigust.
Peame tegema kõike, mida teeme, otsekui Issandale!
Mul on õigus, sest Jumala Sõna ise ütleb nii.
Järgmine aspekt on aga see, et pead nautima oma elu.
Just seda, mis sul praegu on.
Mitte seda, mida loodad kord tulevikus omavat.
"Saan nautima elu siis, kui..."
"Olen õnnelik siis, kui..."
"Olen kohe ütlemata õnnelik siis, kui.."
"Olen õnnelik, kui miski saab läbi või algab..."
Kuidas aga oleks õnnelik olemisega kohe praegu?
Kas kellelegi meeldiks nautida tänast päeva?
Või tahad rikkuda tänase päeva mõtetega sellest: "Kui kunagi..."?
Jumal juhtis mind ühe piiblisalmi juurde Kogujas.
Koguja 6:9
"Parem on see, mis silmaga on näha,
kui rahuldamata himu."
Mulle meeldib see salm.
Ta ütleb siin,
et palju parem on nautida seda, mis on su ees just praegu,
kui istuda ja igatseda hullupööra kõike seda, mis ehk kord saab olema,
kaotades selle keskel naudingu sellest,
mis sul on just praegu.
Kui su laps on 2-aastane, siis naudi seda aega.
Ära istu ja unista, millal ta juba 3-aastaseks saab.
"Küll oleks tore, kui lapsed juba kooli läheks!"
"Küll oleks tore, kui see kool juba läbi saaks!
Nüüd tüütu neid iga päev kooli sõidutada!"
"Küll on tore, kui lastel juba ülikool läbi saaks!
Ma ei jaksa enam neid koolikulusid maksta!"
Küll oleks tore, küll oleks tore, küll oleks tore!
Iga asi, mis oleks su jaoks tore tulevikus,
on miski, millest täna ilma jääd.
Kuid usu mind - kui vanem oled, soovid kogu südamest,
et oleksid rohkem oma pere ja kodu nautinud.
Nii et 3 asja:
naudi oma igapäevast elu, naudi oma elu
ja mida iganes teed, tee seda kui Jumalale.
Meil on tegelikult otsekui kaks elu.
Meil on nö väline ja seesmine elu.
Meil on elu, mida elame väliselt, kus me teeme igasugu asju
ja meil on erinevad olukorrad.
Ja siis on veel ka see isik, keda me kõigile näitame.
Kuid lisaks sellele on meil veel ka me seesmine elu.
See, mis toimub meie sees.
See hirmuäratav asi on aga see, et sa võid küll naeratada kellelegi,
kuid samas mõelda enda sees: "Ma ei talu sind silmaotsaski!"
"Kao siit nii kaugele kui saad,
sest ma lihtsalt ei talu sind!"
Sa võid seda kõike mõelda lai naeratus näol
ja isegi öeldes: "Tänu Jumalale!"
"Ma armastan sind Jumala armastusega!"
Seda aga nimetatakse silmakirjalikkuseks ja võlts olemiseks.
Meie tegelik ja päris elu on meie sees.
Ja meie päris mina on meie sees.
Ka Jumalariik on meie sees, sest Jumal elab meie sees.
See on esimene koht, kus Ta kõike muuta tahab,
muutes kõik uhiuueks.
Püüe muutuda väljaspoolt sissepoole on mõttetu.
See on käsuseaduse täitmine.
Käskude-keeldude järgimine, mis tegelikult ei muuda mind.
Piibel aga ütleb, et me ei muutuks selle maailma sarnaseks,
vaid oma meelte uuendamise teel.
Seega esimene asi, mida üks usklik
peale Kristuse vastu võtmist tegema peab,
on õppida mõtlema nii nagu Jumal mõtleb.
Roomlastele 12:2 ütleb, et me muutume,
mitte meid ei muudeta.
Te ei saand' sellele pihta, ega ju?
Kui sind muudetakse, siis üks hetk oled siin
ja siis juba korraga kusagil mujal.
Muutumine aga võtab pisut aega.
See on protsess, mis toimib samm haaval.
Mu mõtteviis pole täiuslik, kuid siiski oluliselt parem kui enne.
Lisaks sellele tunnen juba ära, kui mu mõtteviis on mäda.
Jah, see võib ehk mõnda aega olla mäda,
kuid mitte kauaks.
Ma tunnen selle ära, sest see ei tundu õigena.
Peame õppima pöörama rohkem tähelepanu
oma sisetundele.
Seda on isegi raske seletada, aga...
Sa lihtsalt tajud, et miski on mäda.
Sa lihtsalt ei tunne rahu.
Su rõõm on kuidagi kaduma läinud ja sa ei tea isegi, miks?
Üks esimesi asju, mida teha, kui rõõm on kadunud,
on vaadata üle oma mõtlemine.
Teine asi on aga mõelda järgi, millest oled rääkinud.
Kas kellelgi veel on probleeme oma suusõnadega?
Me suu on kui metsik loom.
Piibli sõnul ei suuda keegi oma suud hallata.
Ainus, kuidas seda teha, on Püha Vaimu abiga ja pidevalt.
Seega ma ei isegi ei vabanda te ees, et õpetan juba teist korda
mõtete, sõnade ja suhtumiste kohta,
sest see on miski,
mida peame kuulma vähemalt 2-3 korda kuus,
kui tahame omadega ree peal püsida.
Me peast käib läbi mustmiljon mõtet,
mispeale Piibel õpetab meid heitma kõrvale kõik valed mõtted
ja hoidma alal vaid head.
See on su tegelik elu.
Mitte see, mis käib su ümber.
Mitte me olukorrad pole need, mis meid õnnetuks teevad,
vaid hoopis see, mida oma olukordadest arvame.
See, mida oma olukordadest räägime.
Küsimus pole isegi inimestes me elus, kes meid õnnetuks teevad!
Jah, ma tean, et on inimesi, kes muudavad elu raskeks.
Puutun isegi nendega kokku.
Kuid mida enam ma neile mõtlen, kes mulle peavalu valmistavad,
seda vähem nad mulle meeldivad ja seda vähem rõõmsam ma olen.
Võta tükk paberit
ja mõtle kas oma abikaasa või oma lapse peale,
kes on sulle kui ora tagumikus.
Olgu selleks su ämm või su ema või isa.
Su naaber. Kes iganes.
Ära nüüd tee midagi nii süütut nägu nagu armastaksid kõiki.
Tean ju nagunii, et ei armasta.
Võta tükk paberit ja pane kõik kirja, mis nendega viltu on.
Seejärel aga kirjuta kõrval tulpa kõik see, mis nende juures head on.
See ei saa ju ometi nii raske olla!
Ma võin leida igasugu vigu Dave's, samas, kui ta on peaaegu, et täiuslik.
Me kõik teame seda.
Kui ma aga mõtlen kõigele sellele, mida ta teeb!
Ta peseb nõud, ta peseb pesu,
ta aurutab reisil olles mu riideid, et mul oleks, mida selga panna.
Teisalt jälle - ta mängib väga palju golfi.
Ta vaatab väga palju jalgpalli.
Üks naine tuli kord mu juurde ja ütles:
"Mu abikaasa hindab sind nii väga,
sest tänu sulle saab ta nüüd 3 x nädalas golfi mängida."
Kui ma keskenduks vaid sellele, mis mulle ei meeldi...
Tead sa, et inimesed lahutavad seetõttu,
et nad keskenduvad asjadele, mis neile ei meeldi.
Mina ja Dave oleme olnud abielus 48 aastat.
Ainus põhjus, miks oleme nii kaua vastu pidanud,
on olnud otsus mitte keskenduda sellele, mis meile ei meeldi.
Sest kes iganes su kaasa ka ei oleks -
sinna paberile jagub asju mõlemasse tulpa.
Kuulsid sa mind?
Kes iganes su kaasa ka ei oleks -
sinna paberile jagub asju mõlemasse tulpa.
Meil on probleeme oma lastega, kes kõik on omaette isiksused
ja sa mõtled: "Kellesse sa veel oled? Minusse kohe kindlasti mitte!
Oled kui kusagilt teisest dimensioonist!"
Sa ei saa neist aru, sest iga põlvkond ajab oma asja
ja need pole mitte samad asjad, mida sina lapse või noorena tegid.
Nii et unusta parem kohe heaga ära,
et su lapsed käituks samamoodi nagu sina lapsena,
sest nad ei tee seda nagunii.
Sa ei teinud ju ka asju nii nagu su vanemad neid tegid!
Aamen?
Mäletan, kuidas mu kallis ämm pahandas minu ja Dave'i peale,
kuna ostsime endale nõudepesumasina.
Tal endal polnud seda ja ta arvas, et ega meil pole seda ka tarvis!
"Nõusid saab ju ka ise pesta, nii et pole teil mingit masinat vaja!"
On lausa hämmastav, mille peale me kõik pahandame
lihtsalt seepärast, et me pole teatud asjadega harjunud.
Nii et enne, kui kellegi peale pahandad,
pead tegema kindlaks, et tegu on ikka nn piibelliku probleemiga
ja mitte põlvkondade vahelise probleemiga,
kus sina seda ei teeks.
Kui mõtlen tagasi kõigele, millest tänu oma lastele läbi läksin
ja kõigile oma tujude näitamistele ning vaidlustele...
Tead ju küll, kuidas see käib - "Sa elad minu katuse all!"
Tuleb tuttav ette?
"Seniks, kuni elad minu katuse all, koristad ka oma tuba!"
Jne. jne.
Tänaseks on mu lapsed juba suured ja mul on veel ka 11 lapselast.
Kõigist mu lastest said normaalsed inimesed
ja me kõik armastame üksteist,
mistõttu mõtlen,
et kulutasime ikka palju aega tülitsemaks tühiste asjade pärast.
Ja tead, mis seda põhjustas?
Uhke ja üleolev suhtumine.
Jah, mu lapsed eksisid ka palju,
mistõttu küsimus polnud selles, et nad ei vajanud korrale kutsumist.
Kuid mul poleks olnud tarvis olla selle pärast 3 päeva pahane.
Kõik see aga lähtus paljuski minu uhkest suhtumisest,
et kõik pidi käima minu moel, või siis üldse mitte.
Teil muidugi pole seda probleemi,
aga kui kellelgi siiski on, siis õppige sellest.
Tunne rõõmu oma lastest!
Piiblis on isegi öeldud,
et naine peaks tundma rõõmu oma mehest.
Kujutan sind juba ütlemas:
"Kui oleksid abielus minu mehega, poleks sul millegi üle rõõmustada!"
Olgu peale.
Õpetussõnad 23:7 (ingliskeelses tõlkes)
"Nõnda nagu inimene oma südames mõtleb,
selliseks ta ka muutub."
See, mida inimene mõtleb, selline ta ka on.
Vaatame ka Roomlastele 14:14
"Ma tean ja olen veendunud Issandas Jeesuses,
et miski pole ebapuhas iseenesest,
vaid on keelatud üksnes sellele, kes arvab midagi keelatu olevat..."
Paulus rääkis seda liha söömise kontekstis,
mis oli mõeldud ebajumalatele.
Ta rääkis siin ühest probleemist,
mis oli tolle aja kristlaste jaoks tõsine teema.
Ebajumalatele ohverdatud liha ei tohtinud süüa,
kuna käsuseadus keelas seda.
Nüüd aga elasid nad uue - armu lepingu all
ja Paulus ütles: "Te olete vabad sellest tseremoniaalsest käsust."
Me pole küll vabad Jumala moraalsetest seadustest,
küll aga Jumala tseremoniaalsetest käskudest.
Nii et Paulus ütles neile:
"Seniks, kuni see ebajumal ei tähenda te jaoks midagi,
ei saa see ebajumal avaldada ka kahjulikku mõju lihale."
Seega nad olid vabad sööma seda liha,
mida Paulus muide ütles, et tema oligi.
Kui aga usud, et see on ebapuhas,
siis sinu jaoks see ongi, mistõttu ära söö seda!
Ehk mida ta siis ütles?
Kui arvad, et miski on vale,
siis isegi, kui see seda pole,
mõjutab see sind ja kogu su olemust siiski valena,
mistõttu parem on seda mitte teha.
Sest kui teed midagi, mida sina pead valeks,
saad ka tundma end halvasti ja süüdi ja see röövib nii su rõõmu kui ka rahu.
Me ei saa alati kontrollida oma tundeid,
kuid Jumala abiga saame siiski valida oma mõtteid,
kontrollida, mida ütleme
ja arendada positiivset suhtumist isegi negatiivsetes olukordades.
Ja see on minu meelest võimas!
Täna pakume sulle 4h jagu õpetust "Igapäevase rõõmu and".
See räägib sellest,
kuidas tunda rõõmu oma elust isegi keset raskeid olukordi.
Usun, et sulle on sellest palju kasu.
Usun, et enamus meist tahaks lihtsalt tunda rõõmu elust.
Seda nii, et öelda päeva lõppedes: "Ma nautisin seda päeva!"
See on võimalik,
kuid mitte tuginedes sellele, mis me ümber toimub.
Nii et tee endale teene ja telli endale see materjal,
sest usun, see saab olema sulle õnnistuseks.
Igapäeva tegevused
võivad muutuda kergesti igavaks ja rutiiniks.
Kuid õige suhtumisega
võid leida rõõmu kõigist oma tegemistest.
Joyce'i 4-osalises seerias "Igapäevase rõõmu and"
õpid Jumala Sõna põhjal, kuidas tunda rõõmu igapäeva asjadest
Lisaks sellele veel väikesed julgustavad kaardikesed.
Kasuta tellimiseks ekraanil olevat infot.
LOOTUSE KÄSI
Tänavalapsed
Kui Joyce Meyeri teenistus esimest korda Madagaskarile tuli,
olime me rabatud sellest puudusest, mis siin valitses.
Kümned tuhanded lapsed,
kes elavad tänavatel kohutavates tingimustes.
Teadsime, et nende abistamiseks tuleb teha midagi suurt.
Täna on see "suur" saanud reaalsuseks.
Siin on uhiuus hoone - Lootuse Keskus,
kus lapsed võivad magada rahus ja turvalisuses.
Tänaval magades on nad haavatavad paljude kohutavate asjade suhtes -
vägivald, seksuaalne kuritarvitamine ja loomulikult ka nälg.
Siin aga on nad toidetud ja nad võivad magada rahus,
kuuldes ühtlasi ka evangeeliumist ja Kristuse armastusest.
Seetõttu see ongi Lootuse Keskus
ja teie olete aidanud tuua seda lootust siia, Madagaskarile.
Nii et suur, suur tänu teile!
Oleme tänulikumad kui eales väljendadagi võiks,
et olete me sõbrad ja partnerid.
Ja tänulikud muidugi Jumalale,
et Ta on teinud võimalikuks selle hoone ehitamise.
LOOTUSE KÄSI
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.